pythainlp/thai-wiki-dataset-v3 huggingface dataset:
นางิซะ อาโอยามะ

นางิซะ อาโอยามะ (; 16 พฤษภาคม ค.ศ. 1998 -) เป็นนักพากย์หญิงชาวญี่ปุ่น เป็นสมาชิกของ Liella!
เกิดที่โตเกียว อยู่ในสังกัด Apollo Bay จบการศึกษาจากมหาวิทยาลัยจูโอ
== ประวัติ ==
เกิดโตเกียว แต่เคยอาศัยอยู่ในฮกไกโดเป็นเวลาสองปีในช่วงประถม 
ขณะที่ศึกษาอยู่ที่มหาวิทยาลัยจูโอได้เคยมีประสบการณ์ประกวด MISS CIRCLE CONTEST 2019 ซึ่งเป็นการประกวดสาวงามสำหรับนักศึกษามหาวิทยาลัย ภายใต้ชื่อนางิซะ ไซโต (斎藤 渚) และได้รางวัลชนะเลิศ
ในวันที่ 14 ธันวาคม 2020 ได้ผ่านการออดิชันของเลิฟไลฟ์! ซูเปอร์สตาร์!! และได้เข้าสังกัดอพอลโลเบย์ ในปี 2021 จึงได้เปิดตัวในฐานะนักพากย์ในบทของฮาซึกิ เร็งในอนิเมะเรื่องนี้
== ผลงานพากย์ ==
เลิฟไลฟ์! ซูเปอร์สตาร์!! (ฮาซึกิ เร็ง)
SYNDUALITY (ซีเอล)
== อ้างอิง ==
บุคคลจากมหานครโตเกียว
นักพากย์หญิงชาวญี่ปุ่น
ซายูริ ดาเตะ

ซายุริ ดาเตะ (伊達 さゆり, だて さゆり, 30 กันยายน 2002 -) เป็นนักพากย์หญิงชาวญี่ปุ่นเกิดที่จังหวัดมิยางิ อยู่สังกัด Apollo Bay เป็นสมาชิกของ Liella!
== ประวัติ ==
ตั้งแต่อยู่ชั้นประถมก็ได้เป็นแฟนของซีรีส์เลิฟไลฟ์! จึงตั้งความฝันว่าอยากจะเป็นนักพากย์
ในปี 2020 ช่วงที่อยู่มัธยมปลายและกำลังเลือกเส้นทางอาชีพก็ได้เข้าออดิชันคัดตัวสมาชิกเลิฟไลฟ์! ซูเปอร์สตาร์! และสอบผ่าน  ในเดือนธันวาคมของปีเดียวกันก็ได้เข้าร่วมสังกัด Apollo Bay และใน ปี 2021 ได้เปิดตัวในฐานะนักพากย์ด้วยบทชิบุยะ คานงในอนิเมะเรื่องนี้
== ผลงานพากย์ ==
เลิฟไลฟ์! ซูเปอร์สตาร์!! (ชิบุยะ คานง)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2545
บุคคลจากจังหวัดมิยางิ
นักพากย์หญิงชาวญี่ปุ่น
พระปทุมราชาที่ 2

พระปทุมราชาที่ 2 (เขมร:  ព្រះពុទ្ធរាជា ២) เป็นพระมหากษัตริย์กัมพูชาตั้งแต่ พ.ศ. 2215-2216
พระองค์เป็นพระราชโอรสพระองค์เดียวของพระปทุมราชาที่ 1 ในปี พ.ศ. 2214 พระองค์อภิเษกสมรสกับสมเด็จพระภัควดีศรีราชธิดากษัตรียานี พระราชธิดาองค์โตของพระบรมราชาที่ 8 ในเดือนธันวาคม พ.ศ. 2215 พระองค์ได้ลอบปลงพระชนม์พระบรมราชาที่ 8 ซึ่งเป็นพระสัสสุระของพระองค์ และยึดพระราชบัลลังก์ และบังคับให้พระภคินีของพระองค์ สมเด็จพระภัควดีเทวีกษัตรียานี (ซึ่งเป็นพระมเหษีของนักองค์ตน ผู้เป็นอาของพระองค์ด้วย) เป็นพระเมหษีของพระองค์
พระองค์ถูกลอบปลงพระชนม์โดยแขกชวา โดยการจ้างวานของ สมเด็จพระภัควดีวรสัตรี พระมเหษีอีกพระองค์หลังจากราชาภิเษกได้ 5 เดือน ในเดือนเมษายน(หรือพฤษภาคม) พ.ศ. 2216
== อ้างอิง ==
พระมหากษัตริย์กัมพูชา
ราชนาวิกโยธิน

เหล่าราชนาวิกโยธิน (Corps of Royal Marines) เป็นกองกำลังปฏิบัติการพิเศษและกำลังทหารราบเบาสะเทินน้ำสะเทินบก ถือเป็นหนึ่งในห้าเหล่าทหารแผนกรบที่ประกอบกันเป็นราชนาวี (Royal Navy) เหล่าราชนาวิกโยธินก่อตั้งขึ้นในปี 1664 ภายใต้ชื่อ "กรมทหารเดินเท้าทางทะเลของดยุกแห่งยอร์กและออลบานี" (Duke of York and Albany's maritime regiment of Foot)
ทหารราชนาวิกโยธินมีความถัดในบทบาทปฏิบัติการพิเศษและทหารราบเบา ถูกฝึกฝนให้สามารถเคลื่อนที่เร็วสู่ทั่วโลกและมีความสามารถรับมือภัยคุกคามอย่างกว้างขวาง เหล่าราชนาวิกโยธินในปัจจุบันมีกำลังพลทั้งสิ้นประมาณเจ็ดพันนาย แบ่งออกเป็นหลายหน่วยย่อยได้แก่ กองพลน้อยคอมมานโดสาม (3 Commando Brigade) และหน่วยเอกเทศอีกจำนวนหนึ่ง และหน่วยราชนาวิกโยธินคอมมานโด 47 (47 Commando Royal Marines)
==อ้างอิง==
กองทัพสหราชอาณาจักร
นาวิกโยธิน
กรณีบอลลูนจีน พ.ศ. 2566

ระหว่างวันที่ 28 มกราคม ถึง 4 กุมภาพันธ์ 2023 [balloon|บอลลูนระดับความสูงมาก]ที่มีที่มาจากประเทศจีน ได้เดินทางผ่านน่านฟ้าของเอมริกาเหนือ โดยผ่านรัฐอะแลสกา แคนาดาตะวันตก และสหรัฐภาคพื้นทวีป กองทัพของสหรัฐและแคนาดากล่าวโทษว่าบอลลูนนี้ถูกใช้งานเพื่อสอดแนม ในขณะที่รัฐบาลจีนโต้แย้งว่าเป็นอากาศยานสำรวจทางอุตุนิยมวิทยาของพลเรือนที่ถูกลมพัดออกนอกเส้นทาง ในวันที่ 1 กุมภาพันธ์ บอลลูนลอยผ่านเหนือรัฐมอนแทนา และในวันที่ 3 กุมภาพันธ์ ได้ผ่านเหนือรัฐมิสซูรี ก่อนที่วันต่อมาจะถูกยิงตกโดยกองทัพอากาศสหรัฐเหนือน่านน้ำนอกชายฝั่งของรัฐเซาธ์แคโรไลนา โดยคำสั่งของประธานาธิบดี โจ ไบเดิน
กรณีนี้ได้นำมาสู่ความตึงเครียดระหว่างสหรัฐและจีน เป็นผลให้รัฐมนตรีว่าการกระทรวงการต่างประเทศสหรัฐ แอนโทนี บลิงเคน เลื่อนการเดินทางทางการทูตไปยังปักกิ่งออกไป นอกจากนี้ กรณีนี้ยังเกิดความตึงเครียดระหว่างจีนกับแคนาดา เนื่องมาจากการรุกล้ำน่านฟ้าของแคนาดา รัฐบาลแคนาดาได้มีคำสั่งเรียกทูตจีนเข้าพบ ในวันที่ 3 กุมภาพันธ์ กระทรวงกลาโหมสหรัฐระบุว่ากำลังมีบอลลูนสัญชาติจีนอันที่สองกำลังลอยผ่านเหนือลาตินอเมริกา
== อ้างอิง ==
พ.ศ. 2566
ความสัมพันธ์จีน-สหรัฐ
ความสัมพันธ์แคนาดา-จีน
โหมี ชหางคีร์ ภาภา

โหมี ชหางคีร์ ภาภา,  (होमी जहांगीर भाभा, อักษรโรมัน: Homi Jehangir Bhabha, 30 ตุลาคม 1909 – 24 มกราคม 1966) เป็นนักฟิสิกส์นิวเคลียร์ชาวอินเดีย ผู้อำนวยการคนแรกและศาสตราจารย์ด้านฟิสิกส์ประจำสถาบันวิจัยพื้นฐานตาตา (TIFR) เขาได้รับการขนานนามให้เป็น "บิดาแห่งโครงการปรมาณูอินเดีย" ภาภายังเป็นผู้ร่วมก่อตั้งของศูนย์พลังงานปรมาณูตรอมเบย์ (Atomic Energy Establishment Trombay; AEET) ที่ซึ่งปัจจุบันเปลี่ยนชื่อใหม่เป็นศูนย์วิจัยปรมาณูภาภา ทั้ง TIFR และ AEET ล้วนเป็นจุดเริ่มต้นสำคัญของการพัฒนาอาวุธนิวเคลียร์ของอินเดีย
ภาภาได้รับรางวัลแอดัมส์ (1942) และ ปัทมภูษาณ (1954) รวมถึงเคยได้รับการเสนอชื่อรับรางวัลโนเบลสาขาฟิสิกส์ในปี 1951 และ 1953–1956
ภาภาเสียชีวิตจากเหตุแอร์อินเดียเที่ยวบินที่ 101 ตกในปี 1966 สิริอายุได้ 56 ปี
==อาชีพการงาน==
ภาภากลายมาเป็นที่รู้จักในระดับนานาชาติหลังสามารถคำนวณความน่าจะเป็นของการกระจายของโพสิตรอนด้วยอิเล็กตรอน (probability of scattering positrons by electrons) หรือที่ในปัจจุบันเรียกว่าการกระเจิงแบบภาภา นอกจากนี้เขายังมีส่วนร่วมอย่างมากในการศึกษาค้นคว้าถึงการกระเจิงคอมป์ตัน, กระบวนการอาร์ และการพัฒนาสาขาวิชาฟิสิกส์นิวเคลียร์ เขาได้รับรางวัลปัทมภูษาณจากรัฐบาลอินเดียในปี 1954 และต่อมายังดำรงตำแหน่งเป็นที่ปรึกษาวิทยาศาสตร์แก่คณะรัฐมนตรีของอินเดีย และยังมีส่วนสำคัญมากให้วิกรม สรภาอี จัดตั้งคณะกรรมการการวิจัยอวกาศแห่งชาติอินเดีย
==การเสียชีวิต==
ภาภาเสียชีวิตขณะโดยสารแอร์อินเดียเที่ยวบิน 101 ซึ่งตกใกล้กับเขามงต์บลังก์ในวันที่ 24 มกราคม 1966 ขณะกำลังมุ่งหน้าไปเวียนนา ประเทศออสเตรีย เพื่อเข้าร่วมการประชุมขององค์การพลังงานปรมาณูนานาชาติ เหตุผลทางการของอุบัติเหตุการบินนี้คือการสื่อสารคลาดเคลื่อนระหว่างท่าอากาศยานเจนีวากับนักบิน ทำให้ทราบตำแหน่งของอากาศยานผิดพลาดและชนเข้ากับภูเขาในที่สุด
มีการตั้งทฤษฎีจำนวนมากว่าถึงความเป็นไปได้ที่เหตุเครื่องบินตกครั้งนี้มาจากการมีส่วนร่วมของซีไอเอโดยพุ่งเป้าไปที่ภาภา เพื่อทำให้โครงการนิวเคลียร์ของอินเดียต้องชะงัก เกรกอรี ดักลาส (Gregory Douglas) นักทฤษฎีสมคบคิด และผู้ปฏิเสธการฆ่าล้างเผ่าพันธุ์ชาวยิวของฮิตเลอร์ อ้างว่าได้สื่อสารทางโทรศัพท์กับอดีตเจ้าหน้าที่ซีไอเอ รอเบิร์ท คราวลีย์ ในปี 1993 และตีพิมพ์บทสนทนานี้เป็นหนังสือ Conversations with the Crow ในปี 2013 ในหนังสือนี้ ดักลาสเขียนว่าคราวลีย์ระบุว่าซีไอเอเป็นผู้รับผิดชอบการลอบสังหารภาภา เช่นเดียวกับนายกรัฐมนตรีอินเดีย ลาล พหาทูร ศาสตรี ในปี 1966 ห่างกันเพียงสิบสามวัน โดยมีจุดหมายเพื่อยับยั้งโครงการนิวเคลียร์ของอินเดีย
== อ้างอิง ==
บุคคลจากมุมไบ
เสียชีวิตในอุบัติเหตุการบิน
นักฟิสิกส์นิวเคลียร์
นักฟิสิกส์ชาวอินเดีย
Liella!

Liella! (リエラ)
เป็นชื่อของกลุ่มไอดอลหญิงในโรงเรียนและวงนักพากย์ 9
คนที่รับบทเป็นตัวละครในเกมและอนิเมะ เลิฟไลฟ์! ซูเปอร์สตาร์!! ซึ่งผลิตโดยมีเดียมิกซ์
สมาชิกแบ่งออกเป็น สมาชิกระยะที่ 1 และ สมาชิกระยะที่ 2 ดังต่อไปนี้
สมาชิกระยะที่ 1: ชิบุยะ คานง (ซายุริ ดาเตะ), ถาง เขอเข่อ (Liyuu), อาราชิ จิซาโตะ (นาโกะ มิซากิ), เฮอันนะ สุมิเระ (นาโอมิ เพย์ตัน ), ฮาซึกิ เร็ง (นางิสะ อาโอยามะ)
สมาชิกระยะที่ 2: ซากุระโกจิ คินาโกะ (โนโซมิ สึซึฮาระ), โยเนเมะ เมย์ (อากาเนะ ยาบุชิมะ), วากานะ ชิกิ (วากานะ โอกุมะ), โอนิตสึกะ นัตสึมิ (อายะ เอโมริ)
== สมาชิก ==
Liella! ประกอบด้วยสมาชิกเก้าคนดังต่อไปนี้ มีผู้นำคือ ชิบุยะ คานง (ซายุริ ดาเตะ)
== อ้างอิง ==
กลุ่มดนตรีที่ก่อตั้งในปี พ.ศ. 2563
นักร้องเพลงประกอบอนิเมะ
เลิฟไลฟ์!
วาดีรุม

วาดีรุม (وادي رم) มีอีกชื่อว่า หุบเขาดวงจันทร์ (وادي القمر Wādī al-Qamar) เป็นหุบเขาหินทรายและหินแกรนิตทางตอนใต้ของประเทศจอร์แดน ใกล้ชายแดนประเทศซาอุดีอาระเบีย และอยู่ทางตะวันออกของนครอะเกาะบะฮ์ประมาณ  วาดีนี้เป็นวาดีที่ใหญ่ที่สุดของประเทศจอร์แดน โดยมีพื้นที่ 
อารยธรรมก่อนประวัติศาสตร์หลายกลุ่มได้ทิ้งศิลปะสกัดหิน จารึกบนหิน และซากสิ่งก่อสร้างที่วาดีรุม ปัจจุบันกลายเป็นสถานที่ท่องเที่ยวที่มีการให้บริการนำเที่ยว เดินไกล และปีนเขา พื้นที่คุ้มครองวาดีรุมได้รับเลือกเป็นแหล่งมรดกโลกของยูเนสโกตั้งแต่ ค.ศ. 2011
==ชื่อ==
เชื่อกันว่า วาดีรุมหรือวาดีรัมม์ได้ชื่อมาจากชื่อแบบแรกของอิร็อมแห่งเสาหิน (إرم) ซึ่งเป็นนครสาบสูญที่ปรากฏในอัลกุรอาน
==สถานที่ถ่ายทำ==
พื้นที่นี้ถูกใช้เป็นฉากหลังภาพยนตร์หลายเรื่อง ผู้ผลิตภาพยนตร์มักสนใจพื้นที่นี้ในภาพยนตร์นิยายวิทยาศาสตร์ที่มีฉากบนดาวอังคารเป็นพิเศษ
ลอเรนซ์แห่งอาราเบีย – เดวิน ลีนถ่ายทำฉากหนึ่งที่วาดีรุม
โพรมีธีอุส – ฉากบนดาวเอเลี่ยน
วิกฤตการณ์ดาวอังคารมรณะ – ถ่ายฉากพื้นผิวดาวอังคาร
เดอะ มาร์เชียน กู้ตาย 140 ล้านไมล์ – เป็นฉากบนพื้นผิวดาวอังคาร เริ่มต้นถ่ายทำในเดือนมีนาคม ค.ศ. 2015
ษีบ – ส่วนใหญ่ถ่ายทำที่วาดีรุมและวาดีอะเราะบะฮ์
 ตำนานสตาร์ วอร์ส ใช้เป็นฉากที่ Jedha
อะลาดิน ภาพยนตร์ไลฟ์แอคชันใน ค.ศ. 2019 ที่นำภาพยนตร์แอนิเมชันชื่อเดียวกันใน ค.ศ. 1992 มาผลิตใหม่
 กำเนิดใหม่สกายวอล์คเกอร์ ใช้เป็นดาวทะเลทราย Pasaana
ดูน (2021) ใช้พื้นที่นี้สำหรับดาวทะเลทราย Arrakis
 Part Two ใช้เป็นพื้นที่ถ่ายทำสำหรับภาพยนตร์ที่จะฉายในเร็ววัน
มูนไนท์ (2022) ใช้เป็นฉากข้างนอกสุสานอัมมิต
==ดูเพิ่ม==
รายชื่อแหล่งมรดกโลกในประเทศจอร์แดน
==อ้างอิง==
==แหล่งข้อมูลอื่น==
เว็บไซต์ทางการ
Photos of Wadi Rum, The American Center of Research
Photos of Wadi Rum from the Manar al-Athar photo archive
รุม
สถานที่ท่องเที่ยวในประเทศจอร์แดน
ลิแวนต์
แหล่งมรดกโลกในประเทศจอร์แดน
เขตผู้ว่าการอะเกาะบะฮ์
อิร็อมแห่งเสาหิน
บีนีบีนิงปีลีปีนัส 2023

บีนีบีนิงปีลีปีนัส 2023 (Binibining Pilipinas 2022) เป็นการประกวดบีนีบีนิงปีลีปีนัสครั้งที่  59 ซึ่งในคืนรอบตัดสินจะถูกจัดขึ้นวันที่ 31 กรกฎาคม ค.ศ. 2023 ที่ สมาร์ท อราเนตา โคลีเซียมม, เกซอนซิตี, เมโทรมะนิลา, ประเทศฟิลิปปินส์ โดยตอนท้ายของงาน ฮันนาห์ คอนเซนซิโน อาร์โนลด์, ซาแมนธา อเล็กซานดรา ปานลิลิโอ, ซินเดอเรลล่า เฟย์ เอลโล โอเบนิต้า	และ มอรีน แอนน์ มอนเทน ซึ่งพวกเธอคือผู้ได้รับตำแหน่งต่างๆของ บีนีบีนิงปีลีปีนัส 2022 โดยพวกเธอจะเป็นคนสวมมงกุฎให้กับผู้ที่ได้รับตำแหน่งคนใหม่ โดยผู้ที่ได้รับตำแหน่งคนใหม่จะเป็นตัวแทนของประเทศฟิลิปปินส์ ในการเข้าร่วมการประกวดระดับความงามนานาชาติ อย่าง  นางงามนานาชาติ และ มิสโกลบอินเตอร์เนชันแนล โดยเวทีทั้ง 2 เหล่านี้ที่กล่าวมาจะถูกจัดขึ้นในปลายปีนี้
== ผลการประกวด ==
=== ลำดับ ===
==รางวัลพิเศษ==
== ผู้เข้าประกวด ==
ผู้เข้าประกวด 40 คนสุดท้ายได้รับการยืนยัน.
== อ้างอิง ==
แชฮ์บอซเบก

แชฮ์บอซเบก (شهبازبك) เป็นหมู่บ้านในตำบลเทชแคน อำเภอเชเกนี เทศมณฑลโดว์เร จังหวัดโลเรสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 284 คนใน 59 ครัวเรือน
== อ้างอิง ==
หมู่บ้านในประเทศอิหร่าน
พระบรมราชาที่ 8

พระบรมราชาที่ 8 หรือนักองค์โสร์ (เขมร:  ព្រះបាទរាមា ៨) หรือพระปทุมราชา เป็นพระมหากษัตริย์กัมพูชา ตั้งแต่ พ.ศ. 2202-2215
== พระราชประวัติ ==
พ.ศ. 2202 พระปทุมราชาหรือพระบรมราชาที่ 8 และพระอุไทยราช(นักองค์ตน)พระอนุชา ได้ทรงรบชนะญวน ได้ตีทัพญวนจนแตกพ่ายกลับคืนไปที่เมืองญวนจนหมดแล้ว พระปทุมราชา ขณะพระชันษา 26 ปี ได้ขึ้นครองราชสมบัติเป็นพระมหากษัตริย์กัมพูชา ได้ยก นางนักลี ผู้เป็นพระขนิษฐาร่วมบิดาเดียวกัน ขึ้นเป็นพระเทพี และพระองค์ทรงมีพระสนมอีกหนึ่งคนชื่อ นักนางไทย มีพระโอรสและธิดา คือ
1.เจ้าพระยาโสร์ พระราชสมภพ พ.ศ. 2204
2.นักองค์เภา พระธิดา (พระราชสมภพปีใดมิได้กล่าว)
3.นักองค์ชี พระโอรส
พ.ศ. 2215 ทรงครองราชย์ได้ 14 ปี พระชันษา 39 ปี พระศรีไชยเชษฐา ทรงพระนามเป็น สมเด็จพระปทุมราชา ซึ่งเป็นพระชามาดาคิดลอบปลงพระชนม์พระองค์จนถึงแก่สวรรคต
== อ้างอิง ==
ราชพงษาวดารกรุงกัมพูชา แปลโดย พันตรีหลวงเรืองเดชอนันต์ (ทองดี ธนรัชต์). นนทบุรี. สำนักพิมพ์ศรีปัญญา. 2550
ศานติ ภักดีคำ. เขมรสมัยหลังพระนคร. กทม. มติชน. 2556.
พระมหากษัตริย์กัมพูชา
อายะ เอโมริ

อายะ เอโมริ (絵森 彩, えもり あや, 23 กุมภาพันธ์ 2004 -) เป็น นักพากย์และไอดอลหญิงชาวญี่ปุ่น อยู่สังกัดบ็อกซ์คอร์ปอเรชั่น เกิดที่จังหวัดยามานาชิ เป็นสมาชิกของ Liella!
เมื่อวันที่ 20 เมษายน 2019 ได้เข้าร่วมวงไอดอลฮาโกอิริ♡มุสุเมะ ในฐานะสมาชิกรุ่นที่ 5 โดยในตอนนั้นใช้ชื่อจริงคือ อายากะ โยดะ (依田 彩花) ในวันที่ 16 สิงหาคม 2020 ได้ยุบวงพร้อมกับการแสดงสดครั้งสุดท้ายที่ CLUB CITTA'
ในวันที่ 1 กันยายน 2021 จึงได้เปลี่ยนชื่อเป็นชื่ออายะ เอโมริ และได้เปิดบัญชีทวิตเตอร์ใหม่
12 พฤษภาคม 2022 ได้รับเลือกให้รับบทเป็นนัตสึมิ โอนิซึกะ สมาชิกระยะที่ 2 ในเลิฟไลฟ์! ซูเปอร์สตาร์!!
== ผลงานพากย์ ==
เลิฟไลฟ์! ซูเปอร์สตาร์!! (โอนิตสึกะ นัตสึมิ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2547
บุคคลจากจังหวัดยามานาชิ
นักพากย์หญิงชาวญี่ปุ่น
นัตสึมิ ฮิโอกะ

นัตสึมิ ฮิโอกะ (, 15 กรกฎาคม 1991 –) เป็นนักนักพากย์ชาวญี่ปุ่น เกิดที่ซัปโปโระ ฮกไกโด อยู่สังกัดโพรดักชันเบาบับ
== ผลงานพากย์ ==
คุมะมิโกะ คนทรงหมี (อามายาโดริ มาจิ)
หนุ่มน้อยใสซื่อจากหมู่บ้านหน้าลาสท์ดันเจี้ยนมาเข้ากรุงแล้ว (อัลกา)
ซุปเปอร์คับ (เอนิวะ ชิอิ)
เจ้าแวมไพร์ พันธุ์ตายไว (ฮินาอิจิ)
สโลว์ลูป (มินางิ โคฮารุ)
อวสานพี่ชาย กลายเป็นพี่สาว (มุโรซากิ มิโยะ)
ชีวิตเกษตรตามใจ ในต่างโลก (ลัสติสมูน)
== อ้างอิง ==
บุคคลที่เกิดในปี พ.ศ. 2534
บุคคลที่ยังมีชีวิตอยู่
บุคคลจากซัปโปโระ
นักพากย์หญิงชาวญี่ปุ่น
โทโฮกุ ซุงโกะ

โทโฮกุ ซุงโกะ (東北 ずん子) เป็นตัวละครสาวน้อยที่สร้างขึ้นโดยได้รับแรงบันดาลใจจากซุนดะโมจิ ขนมขึ้นชื่อของภูมิภาคโทโฮกุ ถูกสร้างขึ้นโดยบริษัท SSS โกโด ซึ่งบริษัทในโตเกียวที่ก่อตั้งขึ้นเพื่อจัดการธุรกิจที่เกี่ยวข้องกับอนิเมะ
เริ่มปรากฏเป็นครั้งแรกในปี 2011 เพื่อสนับสนุนการฟื้นตัวของภูมิภาคโทโฮกุจาก แผ่นดินไหวครั้งใหญ่ทางตะวันออกของญี่ปุ่น โทโฮกุ ซุงโกะในฐานะตัวละครสามารถใช้สำหรับการโฆษณา POP และแพ็คเกจผลิตภัณฑ์ หรือเว็บไซต์ ฯลฯ ได้ฟรีสำหรับบริษัทที่ลงทะเบียนสำนักงานใหญ่ในภูมิภาคโทโฮกุโดยไม่ต้องดำเนินการใด ๆ สามารถใช้ในเชิงพาณิชย์ได้ นอกจากนี้ หากเป็นการใช้งานที่ไม่ใช่เชิงพาณิชย์ ก็สามารถใช้ได้ฟรีโดยไม่มีขั้นตอนใด ๆ ไม่จำกัดเพียง 6 แค่จังหวัดของโทโฮกุ อย่างไรก็ตาม สำหรับงานลอกเลียนแบบ นอกเหนือจากเนื้อหาที่โพสต์บนเว็บไซต์ทางการ ผู้สร้างแต่ละคนเป็นเจ้าของสิทธิ์ ดังนั้นจึงจำเป็นต้องได้รับอนุญาตจากผู้ถือสิทธิ์
ตัวละครออกแบบโดยเอโดะมุระ นิกิโกะ และพากย์เสียงโดยซาโตมิ ซาโต
นอกจากนี้แล้วยังได้มีการสร้างตัวละครพี่สาว โทโฮกุ อิตาโกะ (東北イタコ) ขึ้นโดยได้รับแรงบันดาลใจจากอิตาโกะ ซึ่งเป็นมิโกะในจังหวัดอาโอโมริ และตัวละครน้องสาว โทโฮกุ คิริตัง (東北きりたん) ซึ่งได้รับแรงบันดาลใจจากคิริตัมโปะ อาหารขึ้นชื่อของจังหวัดอากิตะ
==อนิเมะ==
โทโฮกุ ซุงโกะ ได้ถูกทำเป็นอนิเมะในชื่อว่า ซุนดะโฮไรซุน (ずんだホライずん) ฉายในปี 2017 มีเนื้อหาเกี่ยวกับซุนดะโมจิและขนมท้องถิ่นในภูมิภาคต่างๆ
== อ้างอิง ==
โวคาลอยด์
เกมในโทรศัพท์มือถือไอโฟน
เกมสำหรับแอนดรอยด์
พระแก้วฟ้าที่ 2

พระแก้วฟ้าที่ 2 (เขมร:  ព្រះកែវហ្វា ២) หรือนักองค์ชี เป็นพระมหากษัตริย์กัมพูชา ตั้งแต่ พ.ศ.2216-2219 เป็นพระราชโอรสในพระบรมราชาที่ 8
== พระราชประวัติ ==
พ.ศ.2216 สมเด็จพระภัควดีวรสัตรี ได้จ้างวานแขกชวาลอบปลงพระชนม์พระปทุมราชาที่ 2จนถึงแก่สวรรคต แล้วยกราชสมบัติให้นักองค์ชี (พระแก้วฟ้าที่ 2) ขึ้นครองราชย์ขณะ พระชันษา 20 ปี
พ.ศ.2217 สมเด็จพระรามาธิบดีอุปโยราช ซึ่งเป็นพระปิตุลา ได้ทรงนำกองทัพญวนมารบกับพระแก้วฟ้าที่ 2 ซึ่งเป็นพระภคินิโย แต่ในปีนั้นสมเด็จพระรามาธิบดีอุปโยราช ทิวงคตเสียก่อน จึงให้นักองค์นนท์ซึ่งเป็นโอรสของพระแก้วฟ้า (นักองค์อิ่ม) และเป็นพวกฝ่ายสมเด็จพระรามาธิบดีอุปโยราชนั้น ได้นำทัพญวนมารบกับพระแก้วฟ้าที่ 2 ส่วนพระแก้วฟ้าที่ 2 นั้น ต้านทัพของนักองค์นนท์ไม่ได้ พระองค์จึงเสด็จออกจากอุดงมีชัย ไปประทับที่เมืองปรำตำลึง แล้วเสด็จสวรรคตที่นั้น เมื่อ พ.ศ.2219
== อ้างอิง ==
ราชพงษาวดารกรุงกัมพูชา แปลโดย พันตรีหลวงเรืองเดชอนันต์ (ทองดี ธนรัชต์). นนทบุรี. สำนักพิมพ์ศรีปัญญา. 2550
ศานติ ภักดีคำ. เขมรสมัยหลังพระนคร. กทม. มติชน. 2556.
พระมหากษัตริย์กัมพูชา
อูลูคึชลา

อูลูคึชลา (Ulukışla) เป็นเมืองและอำเภอในจังหวัดนีแด ภูมิภาคอานาโตเลียกลาง ประเทศตุรกี กินพื้นที่ 1,502 ตารางกิโลเมตร และตั้งอยู่ในระดับความสูง 1,427 เมตร มีประชากร 22,728 คน โดยที่ 5,594 คนอาศัยอยู่ในเมืองอูลูคึชลา
==อ้างอิง==
==แหล่งข้อมูลอื่น==
District governor's official website 
District municipality's official website 
แคปพาโดเชีย
เมืองในประเทศตุรกี
อำเภอในจังหวัดนีแด
วนอุทยานสระนางมโนราห์

วนอุทยานสระนางมโนราห์ เป็นวนอุทยานตั้งอยู่ในท้องที่ตำบลนบปลิง อำเภอเมืองพังงา จังหวัดพังงา อยู่ในเขตป่าเขาทอย-
นางหงส์ มีเนื้อที่ประมาณ 180 ไร่ กรมป่าไม้ประกาศจัดตั้งเป็นวนอุทยานเมื่อวันที่ 15 กันยายน พ.ศ. 2523
ลักษณะวนอุทยานเป็นป่าประเภทป่าดงดิบหรือป่าฝน เป็นที่ค่อนข้างราบและมีเนินเตี้ย ๆ จนถึงเขาทอย ซึ่งเป็นบริเวณต้นน้ำของลำธารน้ำตกสระนางมโนราห์ ลักษณะของน้ำตกสระนางมโนราห์ เป็นลำธารไหลผ่านพื้นที่ราบขนาดเล็กและพื้นที่ต่างระดับ เป็นแอ่งน้ำขนาดกลาง กว้างประมาณ 10 เมตร และแอ่งเล็ก ๆ จำนวนมาก นอกจากนี้ยังมีน้ำตกขนาดเล็ก สูงประมาณ 2.3 เมตร อีก 4 แห่งในบริเวณเดียวกัน
สภาพป่าเป็นป่าดงดิบยังสมบูรณ์ มีถ้ำเปลือกหอยที่มีซากฟอสซิลของหอยฝังอยู่ในหินปูน
พันธุ์ไม้ที่พบได้แก่ ลำแพนเขา หว้าหิน ตะเคียนสามพอน สมอน้ำ ไม้ปรุ โสกน้ำและไม้ก่อ ไม้พื้นล่างได้แก่ ไผ่ผากและไผ่เกรียบขึ้นหนาแน่น สัตว์ที่พบเช่น ลิงกัง นกเขียวคราม และนกกาฝากท้องสีส้ม เป็นต้น
==อ้างอิง==
วนอุทยานในประเทศไทย
สถานที่ท่องเที่ยวในจังหวัดพังงา
ภูมิศาสตร์ของจังหวัดพังงา
เทือกเขาตะนาวศรี
กีฬากอล์ฟในโอลิมปิกฤดูร้อน 2024 – รอบคัดเลือก

การคัดเลือกสำหรับ กีฬากอล์ฟในโอลิมปิกฤดูร้อน 2024 เป็นการแข่งขันรอบคัดเลือกเพื่อคัดผู้เล่น 60 คนสำหรับการแข่งขันแต่ละรายการชายและหญิงที่จะผ่านเข้ารอบในปารีส 2024 โดยอ้างอิงจากรายการจัดอันดับโลกอย่างเป็นทางการของสหพันธ์กอล์ฟนานาชาติ ในวันที่ 17 มิถุนายน ค.ศ. 2024 (สำหรับผู้ชาย) และ 24 มิถุนายน ค.ศ. 2024 (สำหรับผู้หญิง) นักกอล์ฟมือวางอันดับโลก 15 อันดับแรกจะถูกเลือกตามรายชื่อและได้รับโควต้าในโอลิมปิกของพวกเขา โดยคำนึงถึงขีดจำกัดผู้เล่น 4 คนต่อคณะกรรมการโอลิมปิกแห่งชาติ โควต้าที่เหลือจะมอบให้กับผู้เล่นที่อยู่เกิน 15 อันดับแรกในรายการ โดยสูงสุด 2 ตำแหน่งต่อคณะกรรมการโอลิมปิกแห่งชาติ โซนทวีปทั้งห้าแต่ละโซนต้องมีผู้เล่นอย่างน้อยหนึ่งคนเข้าร่วมการแข่งขันกอล์ฟทั้งหมดภายใต้หลักการของขบวนการโอลิมปิกและกฎที่ควบคุมโดยสหพันธ์กอล์ฟนานาชาติ หากผ่านวิธีการคัดเลือกที่อธิบายไว้ข้างต้น ผู้เล่นที่มีอันดับสูงสุดที่มีสิทธิ์จากโซนทวีปที่เกี่ยวข้องจะถูกจัดสรรโควต้าแทนตำแหน่งที่ว่าง ในฐานะชาติเจ้าภาพ ฝรั่งเศสได้รับโควต้าโดยตรงในแต่ละรายการในการแข่งขันชายและหญิง หากนักกอล์ฟชาวฝรั่งเศสหนึ่งคนขึ้นไปผ่านการคัดเลือกโดยตรงและวิธีการปกติสำหรับการแข่งขัน โควต้าที่ไม่ได้ใช้ของพวกเขาจะถูกจัดสรรใหม่ให้กับนักกอล์ฟที่มีอันดับสูงสุดคนถัดไปในรายชื่อ สหพันธ์กอล์ฟนานาชาติจะประกาศรายชื่อนักกอล์ฟชายและหญิงที่ผ่านการคัดเลือกทุกสัปดาห์โดยพิจารณาจากสถานะปัจจุบันของพวกเขา
== สรุปการคัดเลือก ==
ตารางต่อไปนี้สรุปคณะกรรมการโอลิมปิกแห่งชาติที่ผ่านการคัดเลือกสำหรับการแข่งขันกอล์ฟโอลิมปิกด้วยจำนวนนักกอล์ฟที่เข้าร่วมต่อแห่ง
== อ้างอิง ==
กอล์ฟ
2024
วัดคมนียเขต

วัดคมนียเขต  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคึกคัก อำเภอตะกั่วป่า จังหวัดพังงา มีพระครูพิพัฒนคมนียเขต (ภราดร สนฺติกโร) ดำรงตำแหน่งเจ้าอาวาสในปัจจุบัน
วัดคมนียเขต หรือ วัดคึกคัก สร้างขึ้นเมื่อวันที่ 15 กรกฎาคม พ.ศ. 2452 โดยมีพระครูประสาทประกฤตพรต เป็นผู้ริเริ่มดำเนินการสร้าง เดิมเรียกกันว่า "วัดคุกคัก" มาจากการฟังเสียงของน้ำที่ไหลมากระทบกับโขดหินในลำคลอง ก่อนที่นายร่วง บัวแก้ว ครูใหญ่โรงเรียนวัดคุกคักคนที่ 7 ได้เสนอขอเปลี่ยนชื่อใหม่เป็นตำบลคึกคัก และเป็น "วัดคึกคัก" ตามชื่อหมู่บ้าน ตำบล ตั้งแต่นั้นมาก่อนจะเปลี่ยนชื่อใหม่ว่า "วัดคมนียเขต" หมายถึง ภูมิประเทศสวยงามมีสายน้ำล้อมรอบเป็นขอบเขต วัดได้รับพระราชทานวิสุงคามสีมาเมื่อวันที่ 4 มีนาคม พ.ศ. 2471 โดยภายในอุโบสถหลังใหม่มีภาพจิตรกรรมฝาผนังเล่าเรื่องประวัติความเป็นมาของตำบลคึกคัก ได้รับพระราชทานวิสุงคามสีมาครั้งหลังเมื่อวันที่ 13 กรกฎาคม พ.ศ. 2559
วัดมีเกจิอาจารย์คือ หลวงพ่อแหวง อาภากโร อดีตเจ้าอาวาส ซึ่งเป็นที่ศรัทธาของชาวบ้านในเขตจังหวัดพังงา ภูเก็ต และใกล้เคียง ประชาชนนับถือท่านด้านจริยาวัตรท่านเป็นพระที่อยู่อย่างเรียบง่าย มีความเมตตาต่อทุกคน นอกจากนี้ ท่านยังพูดเป็นไปตามปากหรือวาจาสิทธิ์ วัดได้จัดแสดงสังขารของท่านที่ยังไม่เน่าเปื่อย
==อ้างอิง==
คมนียเขต
คิชิเม็ง

คิชิเม็ง (棊子麺, きしめん) เป็นบะหมี่ญี่ปุ่นชนิดหนึ่ง เส้นกว้างและบาง ลักษณะเส้นแตกต่างไปจากอุดงทั่วไป และมีลักษณะแบน ในจังหวัดไอจิได้มีการจัดตั้งคณะกรรมการส่งเสริมคิชิเม็งขึ้นมา และได้กลายเป็นอาหารขึ้นชื่อของจังหวัดไอจิ
อุดงเส้นแบนแบบนี้เรียกอีกอย่างว่าฮิราอุจิอุดง (平打ちうどん) มีอยู่หลากหลายชนิดต่างไปตามท้องถิ่นทั่วญี่ปุ่น เช่นที่จังหวัดกุมมะมีฮิโมะกาวะ ในจังหวัดโอกายามะมีชิโนะอุดง

ไฟล์:CodazziKishimen1.jpg|alt=志の田きしめん|ชิโนดะคิชิเม็ง
ไฟล์:Zaru Kishimen.jpg|ซารุคิชิเม็ง
ไฟล์:CodazziKishimen2.jpg|จิการะคิชิเมน (ใส่โมจิ)
ไฟล์:Miso-nikomi kishimen by woinary at the Inuyama Castle.jpg|คิชิเม็งตุ๋นมิโสะ
ไฟล์:Miya kishimen by inazakira.jpg|มิยะคิชิเม็งแถวศาลเจ้าอัตสึตะ
== อ้างอิง ==
อาหารญี่ปุ่น
อาหารจากเส้น
รัสเซียตอนใต้

รัสเซียตอนใต้ (Southern Russia) หรือ ภาคใต้ของรัสเซีย (the South of Russia; Юг России, Yug Rossii) เป็นคำศัพท์ภาษาพูด สำหรับส่วนภูมิศาสตร์ทางใต้สุดของรัสเซียยุโรป โดยทั่วไปครอบคลุมพื้นที่เขตสหพันธ์ใต้และเขตสหพันธ์คอเคซัสเหนือ
คำนี้ไม่สอดคล้องกับพื้นที่ทางการใด ๆ ของสหพันธรัฐรัสเซียที่กำหนดโดย การจำแนกประเภทของรัสเซียเกี่ยวกับเขตการบริหาร (OKATO)
== พื้นที่ทั่วไป ==
นับตั้งแต่การล่มสลายของสหภาพโซเวียตในปี ค.ศ. 1991 พื้นที่ทางตอนใต้ของรัสเซียครอบคลุมพื้นที่ 2 ใน 9 เขตสหพันธ์ของประเทศรัสเซีย ซึ่งมี 19 หน่วยองค์ประกอบ ซึ่ง 6 แห่งในจำนวนนี้มีข้อพิพาทกับยูเครน:
เขตสหพันธ์ใต้:
* สาธารณรัฐอะดีเกยา
* แคว้นอัสตราฮัน
* สาธารณรัฐไครเมีย
* สาธารณรัฐประชาชนดอแนตสก์
* สาธารณรัฐคัลมืยเคีย
* แคว้นแคร์ซอน
* ดินแดนครัสโนดาร์
* สาธารณรัฐประชาชนลูฮันสก์
* แคว้นรอสตอฟ
* เซวัสโตปอล
* แคว้นวอลโกกราด
* แคว้นซาปอริฌเฌีย
เขตสหพันธ์คอเคซัสเหนือ:
* สาธารณรัฐดาเกสตาน
* สาธารณรัฐอิงกูเชเตีย
* สาธารณรัฐคาบาร์ดีโน-บัลคาเรีย
*  สาธารณรัฐคาราชาเยโว-ซีร์คัสเซีย
* สาธารณรัฐนอร์ทออสซีเชีย–อะลาเนีย
*  ดินแดนสตัฟโรปอล
* สาธารณรัฐเชเชน
== อ้างอิง ==
== แหล่งข้อมูลอื่น ==
ЯСНО (Clearly), news portal
Southru.ino, news portal
ภูมิศาสตร์รัสเซีย
อูเม็ง

อูเม็ง (温麺, うーめん) คือบะหมี่โซเม็ง ประเภทหนึ่ง เป็นผลิตภัณฑ์พิเศษในท้องถิ่นที่ผลิตในเมืองชิโรอิชิ จังหวัดมิยางิ เรียกอีกอย่างว่า ชิโรอิชิอูเม็ง (白石温麺) ในอดีตยังถูกเรียกว่า "อุมเม็ง" (うんめん) เขียนเป็นคันจิว่า 雲麺 ซึ่งแปลตรงตัวว่า "บะหมึ่เมฆ"
อูเม็งนั้นเป็นอาหารประเภทเส้นเพื่อสุขภาพที่ให้ความสำคัญกับรสของแป้งสาลีและไม่ใช้น้ำมัน ว่ากันว่าเริ่มมาจากในยุคเอโดะ บุตรที่มีบิดาป่วยเป็นโรคกระเพาะได้เรียนรู้วิธีทำจากพระธุดงค์ ผู้ครองปราสาทชิโรอิชิ โคจูโร คาตากุระ จึงตั้งชื่อตาม “จิตใจอันอบอุ่นและมีความห่วงใย” ของบุตรกตัญญูว่า “อูเม็ง (เส้นอบอุ่น)” มีจุดเด่นที่เส้นที่สั้นเพียง 9 เซนติเมตร สามารถต้มได้ง่าย ๆ แม้ในหม้อขนาดเล็ก มีขนาดเส้นหนากว่าโซเม็งเท่าหนึ่ง ให้สัมผัสได้ถึงรสของเส้นอย่างเต็มที่
== อ้างอิง ==
อาหารญี่ปุ่น
จักรวาลโปเกมอน

จักรวาลโปเกมอน  (Pokémon universe) เป็นจักรวาลสมมติของสื่อแฟรนไชส์โปเกมอน ผลิตโดยบริษัท โปเกมอน จำกัด, นินเท็นโด, เกมฟรีก และบริษัท ครีเอเตอร์ จำกัด
== ภูมิภาคในซีรีส์หลัก ==
=== ภูมิภาคคันโต ===
==== หมู่เกาะออเร้นจ์ ====
=== ภูมิภาคโจโต ===
=== ภูมิภาคโฮเอ็น ===
=== ภูมิภาคชินโอ ===
==== แบตเทิลโซน ====
=== ภูมิภาคอิชชู ===
=== ภูมิภาคคาลอส ===
=== ภูมิภาคอโลลา ===
=== ภูมิภาคกาลาร์ ===
=== ภูมิภาคพัลเดีย ===
== อ้างอิง ==
จักรวาลสมมติ
สถานที่ในวิดีโอเกม
โปเกมอน
ชนิดใกล้สูญพันธุ์ (สถานะไอยูซีเอ็น)

ชนิดใกล้สูญพันธุ์ (endangered species) ตามการจัดประเภทขององค์การระหว่างประเทศเพื่อการอนุรักษ์ธรรมชาติ (ไอยูซีเอ็น) นั้น ได้แก่ ชนิด (species) ที่ได้รับการจัดประเภทว่า เป็นไปได้อย่างยิ่งที่จะสูญพันธุ์ไปจากเขตพื้นถิ่นของตนในอนาคตอันใกล้ ในบัญชีแดงไอยูซีเอ็นนั้น "ใกล้สูญพันธุ์" (endangered) เป็นสถานะการอนุรักษ์ที่มีความรุนแรงสูงสุดเป็นอันดับที่สองสำหรับประชากรสัตว์ป่าตามแผนผังของไอยูซีเอ็นถัดจากระดับ "ใกล้สูญพันธุ์อย่างยิ่ง" (critically endangered) ใน ค.ศ. 2012 บัญชีแดงไอยูซีเอ็นระบุสัตว์ 3,079 ชนิดและพืชอีก 2,655 ชนิดว่า ใกล้สูญพันธุ์ทั่วโลก ส่วนตัวเลขสำหรับ ค.ศ. 1998 นั้น คือ 1,102 และ 1,197 ชนิดตามลำดับ
==อ้างอิง==
กฎหมายสิ่งแวดล้อม
สิ่งมีชีวิต
การอนุรักษ์
เซรินาเบะ

เซรินาเบะ (せり鍋) แปลว่า หม้อไฟผักชีล้อม เป็นอาหารประเภทนาเบโมโนะ ทำโดยใช้ผักชีล้อมเซ็นได ซึ่งเป็นอาหารท้องถิ่นของจังหวัดมิยางิ เริ่มเป็นที่แพร่หลายขึ้นมาในช่วงฟื้นฟูจากแผ่นดินไหวครั้งใหญ่ทางตะวันออกของญี่ปุ่น มักจะรับประทานกันในหมู่คนท้องถิ่นที่นี่ในฤดูหนาว
== ภาพรวม ==
จังหวัดมิยางิผลิตผักชีล้อมมาตั้งแต่สมัยเอโดะ และมีปริมาณการผลิตมากที่สุดในญี่ปุ่น คาดว่าเซรินาเบะซึ่งใช้ผักชีล้อมนั้นเริ่มให้บริการที่อิซากายะในเซ็นไดตั้งแต่ประมาณปี 2004
โดยพื้นฐานแล้วส่วนผสมประกอบด้วยผักชีล้อม เนื้อไก่ และเนื้อเป็ด และบางครั้งอาจเพิ่มส่วนผสม เช่น ต้นหอมขาว รากหญ้าเจ้าชู้ เต้าหู้ และอาบุราอาเงะ มีน้ำซุปดาชิหลากหลายชนิด เช่น น้ำซุปจากกระดูกไก่ที่ปรุงรสด้วยโชยุ มิริง และสาเก รวมถึงปลาโอแถบและคมบุ ผักชีล้อมนั้นยังเป็นที่รู้จักกันดีในฐานะสมุนไพรทั้งเจ็ดแห่งฤดูใบไม้ผลิ
== อ้างอิง ==
อาหารญี่ปุ่น